Joosep Sild

Joosep Sild (27. jaanuar 1877 Salla talu, Jõemetsa küla, Avinurme vald, Tartumaa –  1946 vangilaagris Nõukogude Liidus) oli Eesti sõjaväelane (kapten) ja Jõgeva linnapea.

Ta õppis Jõhvi ministeeriumikoolis. 1898. aastal oli sõjaväeteenistuses Soomes, kus teenis Viiburi kindluse suurtükiväes."Naissaare komandant kapten Joosep Sild 50-aastane." Päewaleht, nr. 26, 27. jaanuar 1927

Eesti suurtükiväe formeerimisel 26. detsembril 1917 moodustati 1. Eesti jalaväepolgu alluvuses 1. diviisi komandöri käskkirja alusel suurtükiväelaste komando, mille ülemaks sai nooremleitnant Joosep Sild.

Sild osales Vabadussõjas, alates 15. jaanuarist 1920 oli ta Naissaare komandant (tema juhtimisel korrastati Krimmi sõja aegsed Briti meremeeste hauad NaissaarelEsimene Naissaare valitseja. Rahvaleht, 25. oktoober 1928, nr. 126, lk. 4.).

1925. aastal lõpetas ta alalisväe ohvitseride kursuse.

1. mail 1929 arvati maakaitseväkke. Pärast Kaitseväest errusaatmist 1929. aastal elas ta Äksis, Jõgeval ja Haapsalus. 

Aastail 1942–1944 oli ta Jõgeva linnapea. Linnapeana oli ta Eesti Õhukaitseliidu Jõgeva esinduse juht.Eesti Õhukaitseliit kogu rahva organisatsiooniks. Eesti Sõna, 16. juuli 1944, nr. 163, lk. 3. Arreteeriti 1944. aastal.

Ka tema kaks poega olid sõjaväelased.

 Viited 

 Välislingid 
 Ohvitseride andmekogu
 Janek Varblas. Õigluseotsijast erukapten Joosep Sild 1942–1944 Jõgeva linnapeana Vooremaa, 3. august 2013
 Geni: Joosep Sild (1877–1946)

Kategooria:Jõgeva linnapead
Kategooria:Naissaare Komandantuuri koosseis
Kategooria:Vabadussõja veteranid
Kategooria:Sündinud 1877